
Бүген Татарстан Республикасы Президенты Рөстәм Миңнеханов Нурлат шәһәренә эш сәфәре кысаларында капремонт ясалган балалар сәнәгать мәктәбендә булды.

Бу мәгариф оешмасына 1965 елда нигез салынган. 2018 бинага капиталь ремонт ясала башланган. Төзүчеләр түбәне, фасадны, инженер челтәрләрен яңартканнар.

Рөстәм Миңнеханов уку кабинетларын карап чыкты, укытучылар һәм укучылар белән сөйләшеп торды. Бүген мәктәптә 825 бала белем ала. Мәктәптә 224 урынлык концерт залы, 2 хореография залы һәм 23 кабинет бар.

Татарстан Президентына мәктәптә 6 хор коллективы, халык кораллары оркестры, 2 кыллы инструментлар ансамбле, 4 хореография коллективы, фольклор төркеме, 6 вокаль ансамбль эшләве турында сөйләделәр.

Рөстәм Миңнеханов мәктәпкә ясалган ремонты югары бәяләде, шулай ук аларга киләчәктә дә иҗади уңышлар теләде.
Татарстан Президенты Нурлатта капремонт ясалган балалар сәнәгать мәктәбендә булды